### Resumé

Der er indkommet anlægsansøgning fra [adresse] og JFS vedrørende støtte til nyt gymnastik- og træningscenter i Jelling. Der er ikke afsat anlægsmidler i budget 2026-2029 til projektet.

### Sagsfremstilling

Gormshallen og JFS søger om anlægstilskud til realisering af Træningscenter Birgitte Overgaard, som er nærmere beskrevet i sagens bilag.

Projektets samlede økonomi udgør 8 mio. kr., hvoraf ansøgerne har indsamlet og rejst 5,1 mio. kr. Ansøgerne anmoder Vejle Kommune om støtte på 2 mio. kr. De resterende 1,9 mio. kr. arbejder man på at rejse via diverse fonde og sponsorater.

Udvalget skal tage stilling til ansøgningen, som også indgik i Kultur- og Idrætsudvalgets samlede anlægsønsker i forbindelse med budgetforhandlingerne for budget 2026-2029, men som der ikke blev afsat midler til.

Forvaltningen bemærker, at en yderligere mulighed for foreningens finansiering også kan være en lånegaranti.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles i Kultur- og Idrætsudvalget.

### Historik

#### Kultur- og Sundhedsdirektøren indstiller, den 2. december 2025, punkt 158:

at Kultur- og Idrætsudvalget drøfter ansøgningen.

####

#### Beslutning fra Kultur- og Idrætsudvalget - 2022-2025, den 2. december 2025, punkt 158:

Kultur- og Idrætsudvalget ser positivt på ansøgningen.

Kultur- og Idrætsudvalget sender sagen videre til Økonomiudvalget med henblik på videre drøftelse og eventuel anvisning af finansiering.

Sophie Kjær, Kenneth Paulsen og Kasper Kristoffersen deltog ikke i sagens behandling.

####

#### Beslutning fra Økonomiudvalget, den 8. december 2025, punkt 311:

Økonomiudvalget godkendte at støtte med 2 mio. kroner, der finansieres via puljen til fondsmedfinansiering.

Fraværende: Kenneth Paulsen.

Fraværende: Herman Toft.

### Administrativ tilføjelse

**Administrativ tilføjelse 10. december 2025:**

 Der gives et anlægstilskud på 2 mio. kr. til [adresse] og JFS

Da Vejle Kommune via kommunens momsrefusionsordning får delvis momsrefusion, svarende til 0,340 mio. kr. skal der bevillingsmæssigt afsættes 1,660 mio. kr. ekskl. moms

![](data:image/jpeg;base64...)

![](data:image/jpeg;base64...)

**Opsummering af de bevillingsmæssige konsekvenser**

Sagen medfører, at der gives anlægsbevilling og afsættes rådighedsbeløb på 2025 på 1,660 vedr. et tilskud på 2 mio. kr. til [adresse] og JFS. Udgiften finansieres via Pulje til fondsmedfinansiering.

### Beslutning

Godkendt.

Fraværende: Yrsa Jacobsen. I stedet mødte Christoffer Nielsen.

Fraværende: Bitten Schou.